ລັດຖະບານ ສສ ຫວຽດນາມ ປະດັບຫຼຽນໄຊ ໃຫ້ແກ່ ກະຊວງ ໂຍທາທິການ ແລະ ຂົນສົ່ງ
ລັດຖະບານ ສສ ຫວຽດນາມ ໄດ້ປະດັບຫຼຽນໄຊໃຫ້ແກ່ ກົມກອງລວມໝູ່ ແລະ ບຸກຄົນ ກະຊວງໂຍທາທິການ ແລະ ຂົນສົ່ງ ແຫ່ງ ສປປ ລາວ ຊຶ່ງພິທີໄດ້ຈັດຂຶ້ນເມື່ອວັນທີ 6 ຕຸລາ 2016 ທີ່ ກະຊວງຫ້ອງປະຊຸມໃຫຍ່ ກະຊວງໂຍທາທິການ ແລະ ຂົນສົ່ງ. ໂດຍການໃຫ້ກຽດເຂົ້າຮ່ວມ ຂອງທ່ານ ສອນໄຊ ສີພັນດອນ ຮອງນາຍົກລັດຖະມົນຕີ ແຫ່ງ ສປປ ລາວ, ທ່ານ ຈິງດິງຢຸ້ງ ຮອງນາຍົກລັດຖະມົນຕີ ແຫ່ງ ສສ ຫວຽດນາມ; ທ່ານ ປອ ບຸນຈັນ ສິນທະວົງ, ລັດຖະມົນຕີ ກະຊວງ ໂຍທາທິການ ແລະ ຂົນສົ່ງ ສປປ ລາວ; ທ່ານ ຮອງລັດຖະມົນຕີ ກະຊວງ ຄົມມະນາຄົມ ຂົນສົ່ງ ສສ ຫວຽດນາມ, ເອກອັກຄະລັດຖະທູດ ແຫ່ງ ສສ ຫວຽດນາມ; ບັນດາທ່ານຮອງລັດຖະມົນຕີ, ບັນດາທ່ານອະດີດການນຳ, ບັນດາທ່ານຫົວໜ້າກົມ, ຮອງກົມ, ກອງ, ສະຖາບັນ, ລັດວິສາຫະກິດ ແລະ ສາມອົງການຈັດຕັ້ງມະຫານຊົນຂັ້ນກະຊວງ ແລະ ພາກສ່ວນທີ່ກ່ຽວຂ້ອງ ຈາກ ລາວ- ຫວຽດນາມ ເຂົ້າຮ່ວມ.
ໃນພິທີ ທ່ານ ບຸນຈັນ ສິນ ທະວົງ ລັດຖະມົນຕີກະຊວງ ຍທຂ ໄດ້ກ່າວຄໍາເຫັນ ໂດຍ ໄດ້ສະແດງ ຄວາມຮູ້ບຸນຄຸນ ແລະ ຂອບໃຈເປັນຢ່າງສູງຕໍ່ ລັດຖະບານ ສສ ຫວຽດນາມ ແລະ ກະຊວງ ຄົມມະນາຄົມ ຂົນສົ່ງ ສສ ຫວຽດນາມ ທີ່ໄດ້ ຕີລາຄາສູງຕໍ່ການປະກອບ ສ່ວນຢ່າງຕັ້ງໜ້າ ຂອງກະຊວງ ໂຍທາທິການ ແລະ ຂົນສົ່ງ ແລະ ພະນັກງານທີ່ກ່ຽວຂ້ອງຂອງ ສປປ ລາວ, ໃນການເສີມຂະຫຍາຍສາຍພົວພັນສາມັກຄີແບບພິເສດ ແລະ ການຮ່ວມມື ຮອບດ້ານຂອງ ຂະແໜງການ ຄົມມະນາຄົມຂົນສົ່ງ ຊຶ່ງເປັນ ຂະແໜງໂຄງລ່າງພື້ນຖານທີ່ ເປັນປາຍແຫຼມຂອງ ການພັດທະນາເສດຖະກິດ-ສັງຄົມ ແລະ ການເຊື່ອມຈອດລະຫວ່າງສອງປະເທດ ລາວ-ຫວຽດ ນາມ ແມ່ນສອງປະເທດອ້າຍນ້ອງ ທີ່ມີສາຍພົວພັນທີ່ເປັນມູນເຊື້ອ ຄວາມສາມັກຄີແບບພິ ເສດ ແລະ ການຮ່ວມມືຮອບດ້ານ ຊຶ່ງໄດ້ຊ່ວຍເຫຼືອຊຶ່ງກັນ ແລະ ກັນ ມາແຕ່ດຶກດຳບັນ, ຄວາມຮູ້ສຶກອັນເລິກເຊິ່ງຕໍ່ສາຍພົວພັນມິດຕະພາບອັນເປັນມູນ ເຊື້ອ ແລະ ການຮ່ວມມືແບບ ພິເສດນັ້ນ, ສອງຂະແໜງການ ໄດ້ພ້ອມກັນຕັ້ງໜ້າຜັນຂະຫຍາຍ ເຂົ້າໃນຂະ ແໜງການຂອງ ຕົນ ຊຶ່ງເປັນວຽກງານໜຶ່ງ ທີ່ສໍາຄັນໃນສະໄໝຕໍ່ສູ້ເພື່ອຄວາມເປັນເອກະລາດແຫ່ງຊາດ ຂອງ ສອງຊາດ ລາວ-ຫວຽດນາມ. ໃນການຍ້ອງຍໍຄັ້ງນີ້ ໄດ້ ປະດັບຫຼຽນໄຊເອກະລາດ ຊັ້ນ I ໃຫ້ 1 ກົມກອງ, ຫຼຽນໄຊເອກະລາດຊັ້ນ II ແລະ ຊັ້ນ III ໃຫ້ 4 ກົມກອງ, 5 ທ່ານ, ຫຼຽນໄຊ ເອກະລາດ ຊັ້ນ III ໃຫ້ບຸກຄົນ 5 ທ່ານ ແລະ ຫຼຽນໄຊມິດຕະພາບ 5 ທ່ານ, ໃນໂອກາດດັ່ງກ່າວ ທ່ານ ຈິງດິງຢຸ້ງ ຕາງໜ້າໃຫ້ລັດຖະບານ ສສ ຫວຽດນາມ ໄດ້ໃຫ້ກຽດຂຶ້ນປະດັບຫຼຽນໃຫ້ແກ່ ກົມກອງລວມໝູ່ ແລະ ບຸກຄົນ ທີ່ໄດ້ ຮັບການຍ້ອງຍໍ.